Φρέγια Σκάι

Η **Φρέγια Σκάι Τζόουνς** (Freya Skye Jones, γεννημένη στις 17 Οκτωβρίου 2009) είναι Αγγλίδα τραγουδίστρια και ηθοποιός. Εκπροσώπησε το Ηνωμένο Βασίλειο στον Διαγωνισμό Τραγουδιού Junior Eurovision 2022, μετά τον οποίο υπέγραψε συμβόλαιο με τη Hollywood Records. Η Σκάι έχει επίσης εξασφαλίσει συμβόλαιο συνεργασίας (talent holding deal) για πρότζεκτ με την Disney Branded Television. Ως ηθοποιός, έχει εμφανιστεί στη σειρά *The Next Step*, ενώ έκανε το κινηματογραφικό της ντεμπούτο πρωταγωνιστώντας ως Νόβα Μπράιτ (Nova Bright) στην ταινία *Zombies 4: Dawn of the Vampires*.

## Ζωή και Καριέρα
Η Σκάι γεννήθηκε στις 17 Οκτωβρίου 2009 και γονείς της είναι ο Μάικ και η Σάρα Τζόουνς. Είναι μοναχοπαίδι. Ξεκίνησε το τραγούδι και την υποκριτική στην ηλικία των 5 ετών. Στις 3 Νοεμβρίου 2022, ανακοινώθηκε ότι θα εκπροσωπούσε το Ηνωμένο Βασίλειο στον Διαγωνισμό Τραγουδιού Junior Eurovision 2022 στο Ερεβάν της Αρμενίας, ερμηνεύοντας το τραγούδι της "Lose My Head". Κατέλαβε την πρώτη θέση στην παγκόσμια διαδικτυακή ψηφοφορία του κοινού και τερμάτισε στην πέμπτη θέση της γενικής κατάταξης. Ήταν 13 ετών εκείνη την περίοδο. Συμμετείχε σε δύο ντοκιμαντέρ του BBC σχετικά με την εμπειρία της στη Eurovision και την καριέρα της, ενώ ήταν μέρος των καλλιτεχνών που εμφανίστηκαν στο London Eurovision Party 2023. Κατά τη διάρκεια αυτής της περιόδου, φοίτησε στη σχολή παραστατικών τεχνών Tring Park School for the Performing Arts.

Η Σκάι έχει εργαστεί ως ηθοποιός φωνής (voice actor) σε βιντεοπαιχνίδια, συμπεριλαμβανομένου του *Final Fantasy XVI* (2023). Εμφανίστηκε στο ένατο επεισόδιο της καναδικής σειράς *The Next Step* στο κανάλι YTV, υποδυόμενη μια υπερβολική εκδοχή του εαυτού της. Πρωταγωνίστησε στην ταινία *Zombies 4: Dawn of the Vampires*, στον ρόλο της Νόβα (Nova). Στις 19 Ιουλίου 2024, κυκλοφόρησε το single "Walk Over" από τη Hollywood Records. Ακολούθησαν τα singles "Someone to Love","Can't Fake It", "Who I Thought I Knew" , "Gold's Gone", ″Silent Treatment″, ″Golden Boy″, ″Maybe Tomorrow″, ″Petty″.Εμφανίζεται μαζί με τον  (Malachi Barton) στο μουσικό βίντεο για το "Snow Angels", το ντουέτο τους από την ταινία *Zombies 4*.

Το 2025, η Σκάι πρωταγωνίστησε στην περιοδεία *Descendants/Zombies: Worlds Collide Tour*, μια διαδραστική εμπειρία ζωντανής συναυλίας με τη συμμετοχή αστέρων από τα franchises της Disney, *Descendants* και *Zombies*, η οποία διήρκεσε από τις 17 Ιουλίου έως τις 16 Σεπτεμβρίου.

Τον Οκτώβριο του 2025, η Σκάι ανακοίνωσε την πρώτη της σειρά σόλο εμφανίσεων με τίτλο *Freya Skye: The Acoustic Shows*, με τέσσερις συναυλίες σε Λος Άντζελες, Νέα Υόρκη και Λονδίνο, οι οποίες πραγματοποιήθηκαν από τον Δεκέμβριο του 2025 έως τον Ιανουάριο του 2026. Τον Δεκέμβριο του 2025, κυκλοφόρησε το single "Silent Treatment". Λίγες μέρες αργότερα, η Σκάι ανακοίνωσε την πρώτη της σόλο περιοδεία στις ΗΠΑ με όνομα *The Stars Align Tour*, η οποία πρόκειται να πραγματοποιηθεί τον Φεβρουάριο του 2026 με 15 προγραμματισμένες εμφανίσεις σε 13 πολιτείες. Επίσης, εμφανίστηκε στη συναυλία Jingle Ball του ραδιοφωνικού σταθμού KIIS-FM για το 2025.

## Δισκογραφία
Όλοι οι συντελεστές προέρχονται από το Spotify και το Apple Music.

### Μουσικές Κυκλοφορίες

#### Ως κύρια καλλιτέχνης

## Παραπομπές


Κατηγορία:Αγγλίδες τραγουδίστριες
Κατηγορία:Αγγλίδες ηθοποιοί